Il-Papa Franġisku f'waħda mil-laqgħat tas-Sinodu. (Vatican Media) .td_uid_2_6170fe5db2b9a_rand.td-a-rec-img{text-align:left}.td_uid_2_6170fe5db2b9a_rand.td-a-rec-img img{margin:0 auto 0 0} Il-Papa Franġisku fetaħ l-ikbar konsultazzjoni demokratika fl-istorja tal-Knisja. Il-Ħadd 10 ta' Ottubru fetaħ pubblikament il-proċess li għandu jwassal għas-Sinodu tal-Isqfijiet fl-2023. Hu jissuġġerixxi li nbiddlu l-mod kif ngħixu r-reliġjon tagħna għax matul dawn l-elfejn sena kemm-il darba r-reliġjon Kattolika saret sinjal ta' Ġerarkija iebsa, konsevatriċi u mhux daqstant trasparenti. Fl-10 ta' Ottubru l-Ħadd il-Papa fetaħ fid-dinja u qalb il-Kattoliċi kollha moviment kbir ta' konsultazzjoni demokratika fl-Istorja tal-Knisja Kattolika. Il-Papa jrid jisma' lil kulħadd Il-Papa attwali, fis-sentejn li ġejjin irid li l-maġġuranza kbira tal-Kattoliċi jiġu mismugħa fuq il-futur tal-Knisja. Hu wkoll jixtieq fl-ewwel fażi jisma' djoċesijiet, il-parroċċi u l-komunitajiet kollha kattoliċi. Fit-tieni fażi li jsiru laqgħat u assemblijiet fuq il-knisja u fl-aħħar fażi hu se jimmarka s-sinodu tal-Isfqijiet fis-sena 2023. Din il-konsultazzjoni se tkun l-ikbar fl-istorja tal-Kattoliċiżmu u fid-deċiżjonijiet li se tieħu l-Knisja żgur li se jkun hemm partiċipazzjoni akbar ta' nisa, tal-fqar u tal-gruppi li huma marġinalizzati bħall-omosesswali, divorzjati u separati. Il-Papa Franġisku qal li s-suġġett tas-Sinodu huwa s-sinodalità. Kelma tqila li tfisser li bħala Knisja għandna nimxu flimkien bħala poplu wieħed. Se jkun hemm talb lill-Ispirtu s-Santu biex idawwalna. L-istess Knisja se tiġi ispirata mill-ħajja tal-ewwel insara kif diġà jagħmlu l-komunitajiet tal-bażi fil-Brażil. Id-deċiżjonijiet ukoll għandhom jiġu meħudin b'mod Kolleġġjali jew flimkien. Dawn l-istess deċiżjonijiet li se jittieħdu, se jkunu bħal dejjem li jirrispettaw il-Ġerarkija Tradizzjonali. Il-kelma finali tappartjeni lill-Papa stess. U jekk nilħqu dan is-suċess, il-Knisja bħala Istituzzjoni tkun għamlet pass importanti. Din is-Sinodalità li l-Papa Franġisku tant iħobb, diffiċli li tkun imwarrba anke jekk ikollna Papa ieħor wara l-mewt tiegħu. Il-Papa attwali jemmen li l-Knisja trid tisma' l-ewwel ix-xewqat tal-Kattoliċi li huma biljun u tlett mitt miljun u mbagħad l-Insara kollha li huma bejn wieħed u ieħor l-istess numru. Ejja nimxu u niddeċiedu flimkien Il-kelma Sinodu ġejja minn żewġ kelmiet griegi -"SYN" li tfisser ma' jew flimkien u "HODOS" li tfisser triq – mela triq flimkien. Is-Sinodalità tal-Isqfijiet ma tillimitax ruħha għall-konferenzi u laqgħat immexxija fis-swali tal-Vatikan. Imma hi miftuħa għall-Kattoliċi u l-Insara kollha fid-dinja. Allura din is- Sinodalità hija miftuħa ħafna għall-Insara kollha u dan il-proċess f'dan il-livell qatt ma seħħ qabel f'elfejn sena tal-istorja tal-Knisja. Hu ċar li ħadd mhu se joqgħod iħabbat bieb bieb biex jitkellem ma' kulħadd. Imma jkun hemm laqgħat, dawk li ngħidulhom Assemblej u mistoqsijiet fid-djoċesijiet, parroċċi u komunitajiet. Se jkun mod kif isiru l-affarijiet u dan il-proċess skont il-mentalità ġdida tal-knisja fid-dinja kollha. Id-deċiżjonijiet mhux se jkunu imposti jew poġġuti mill-awtoritajiet imma li ħafna drabi jitwieldu mill-bażi. Dan għax l-ewwel insara, qabel ma l-Knisja saret istituzzjoni b'saħħitha, kull deċiżjoni kienet tittieħed flimkien. Il-Papa attwali jieħu din l-idea mill-Konċilju Vatikan II u wkoll mill-Papa Pawlu VI li fl-1965 għamel is-Sinodu tal-Isqfijiet tad-dinja biex jiddiskuti temi speċifiċi. Minn dak iż-żmien saru 29 Sinodi, bejn ordinarji, straordinarji u reġjonali. Il-proċess aktar importanti mill-konklużjonijiet B'din il-forma Sinodali l-iżjed importanti mhumiex il-konklużjonijiet imma l-proċessi li tisma' u wkoll importanti l-parteċipazzjoni tal-Knisja kollha. Jista' jkun li dan il-Papa jmut jew jispiċċa minn Papa qabel ma jispiċċa s-Sinodu. Hekk il-proċess sinodali jsir mezz biex niggarantixxu il-kontinwazzjoni tal-bidliet ta ' dan il-Papa independentement minn min ikun Papa. Veru li l-istruttura ġerarkika tieħu d-deċiżjonijiet fìnali. Imma dawn ikunu wkoll imdawlin b'dawk kollha li ġew konsultati. Dan għax l-Ispirtu Santu ma jitkellimx biss bl-awtoritajiet tal-Knisja imma wkoll mill-poplu jew lajċi f'komunitajiet żgħar, f'parroċċi, familji u minn dawk kollha li jiġu kkonsultati fil-proċess sinodali. .td_uid_3_6170fe5db3218_rand.td-a-rec-img{text-align:left}.td_uid_3_6170fe5db3218_rand.td-a-rec-img img{margin:0 auto 0 0}